7.

Trečiųjų šalių laivams, ketinantiems žvejoti putasu Bendrijos vandenyse, be 1–6 punktų nuostatų papildomai taikomos tokios nuostatos: a) Laivai, kuriuose yra sugautos žuvies, žvejybos reisą gali pradėti tik gavę atitinkamos pakrantės valstybės narės kompetentingos institucijos leidimą. Likus bent keturioms valandoms iki įplaukimo į Bendrijos vandenis, laivo kapitonas tinkamai informuoja vieną iš šių žvejybos stebėsenos centrų: i) JK (Edinburgas) elektroniniu paštu: ukfcc@scotland.gsi.gov.uk arba telefonu (+44 131271 9100) arba ii) Airijoje (Haulbowline) elektroniniu paštu: nscstaff@eircom.net arba telefonu (+353 87236 5998). Pranešime nurodomas laivo pavadinimas, tarptautinis radijo šaukinys ir uosto raidės bei laivo numeris (PLN), bendras laive esantis sugautos žuvies kiekis pagal rūšis, vietos, kur laivo kapitono apskaičiavimu laivas įplauks į Bendrijos vandenis, koordinatės (ilguma ir platuma) ir rajonas, kuriame jis ketina pradėti žvejoti. Laivas nepradeda žvejoti, kol negauna patvirtinimo, kad pranešimas gautas, ir nurodymų, ar laivo kapitonas turi pristatyti laivą patikrinimui, ar ne. Kiekvienas pranešimo gavimas patvirtinamas suteikiant unikalų autorizacijos numerį, kurį laivo kapitonas saugo iki žvejybos reiso pabaigos. Neatsižvelgiant į patikrinimus, kurie gali būti atlikti jūroje, kompetentingos institucijos gali tinkamai pagrįstomis aplinkybėmis reikalauti, kad laivo kapitonas pristatytų laivą patikrinimui į uostą. b) Į Bendrijos vandenis įplaukiantiems laivams, kuriuose nėra sugautos žuvies, a punkte nustatyti reikalavimai netaikomi. c) Nukrypstant nuo 1.2 punkto nuostatų, žvejybos reisas laikomas užbaigtu, kai laivas išplaukia iš Bendrijos vandenų arba įplaukia į Bendrijos uostą, kuriame visas jo sugautas žuvies kiekis yra visiškai iškraunamas. Laivai gali išplaukti iš Bendrijos vandenų tik per šiuos kontrolės maršrutus: A. ICES 48 E2 kvadratas VIa rajone B. ICES 46 E6 kvadratas IVa rajone C. ICES 48 E8, 49 E8 arba 50 E8 kvadratai IVa rajone. Laivo kapitonas bent prieš keturias valandas telefonu arba elektroniniu paštu, kaip nurodyta 1 punkte, informuoja žvejybos stebėsenos centrą Edinburge apie įplaukimą į vieną iš pirmiau nurodytų kontrolės maršrutų. Pranešime nurodomas laivo pavadinimas, tarptautinis radijo šaukinys ir uosto raidės bei laivo numeris (PLN), bendras laive esantis sugautos žuvies kiekis pagal rūšis ir kontrolės maršrutas, kuriuo laivas ketina plaukti. Laivas neišplaukia iš rajono, esančio kontrolės maršrute, kol negauna patvirtinimo, kad pranešimas gautas, ir nurodymų, ar laivo kapitonas turi pristatyti laivą patikrinimui, ar ne. Kiekvienas pranešimo gavimas patvirtinamas suteikiant unikalų autorizacijos numerį, kurį laivo kapitonas saugo tol, kol laivas neišplaukia iš Bendrijos vandenų. Neatsižvelgiant į patikrinimus, kurie gali būti atlikti jūroje, kompetentingos institucijos gali tinkamai pagrįstomis aplinkybėmis reikalauti, kad laivo kapitonas pristatytų laivą patikrinimui į Lerwick arba Scrabster uostus. d) Per Bendrijos vandenis tranzitu plaukiantys laivai privalo susidėti tinklus taip, kad jie nebūtų parengti naudoti, laikantis tokių sąlygų: i) tinklai, svarsčiai ir panašios priemonės turi būti nuimtos nuo tinklų lentų, vilkimo ir traukimo lynų bei virvių, ii) tinklai, kurie yra denyje ar virš jo, yra saugiai pririšami prie kurios nors laivo konstrukcijos dalies.